Ισδιγέρδης Γ΄ της Περσίας

Ο Ισδιγέρδης Γ’ της Περσίας (624 - Απρίλιος 651) ήταν ο 38ος και τελευταίος βασιλιάς της αυτοκρατορίας των Σασσανιδών στο Ιράν από το 632 έως το 651The Sasanian Empire (224–651 A.D.) The Metropolitan Museum Of Art. Γιος του Σασσανίδη πρίγκιπα Σαιριά, ενός από τους γιους του Πέρση βασιλιά Χοσρόη Β’, διαδέχθηκε τον ξάδελφο του Ορμίσδα Ε’, ανέβηκε στον περσικό θρόνο σε ηλικία μόλις 8 ετών. Η κατάκτηση της Περσίας από τους Άραβες ξεκίνησε από τον πρώτο χρόνο της βασιλείας του. Ο Ισδιγέρδης Γ’ στόχευε σε συμμαχία εναντίον τους με τον παλιό μεγάλο εχθρό του παππού του τον Ηράκλειο αλλά δεν τα κατάφερε επειδή ο Βυζαντινός αυτοκράτορας ήταν γέρος και εξαντλημένος. Το 636 ο Ισδιγέρδης Γ’ διέταξε τον Πέρση στρατηγό Ροστάμ Φαρροκάζ να συντρίψει τους Άραβες αλλά ηττήθηκε και σκοτώθηκε το 637 στην μάχη της Καντισίγια. Οι Άραβες στην συνέχεια άρχισαν την πολιορκία της ίδιας της Περσικής πρωτεύουσας Κτησιφώντας την κατέλαβαν λεηλατώντας αμύθητους θησαυρούς. Ο Ισδιγέρδης Γ’ ως το τέλος της ζωής του δεν εγκατέλειψε ποτέ την μάχη εναντίον των Αράβων ως την οριστική συντριβή των Περσών στην μάχη του Νιχαβάντ το 642. Τότε ολόκληρη η Περσία έπεσε στα χέρια των Αράβων. Θα καταφύγει στην συνέχεια στο Εστακίρ αν και εκθρονισμένος θα προσπαθήσει να οργανώσει την αντεπίθεση του, η αντίσταση του Ισδιγέρδη θα ολοκληρωθεί με την δολοφονία του γύρω στο 652. Το σώμα του ρίχθηκε στον ποταμό Μαρβ, θα ανασυρθεί από τον χριστιανό επίσκοπο της πόλης ο οποίος το έθαψε. Ο γιος του Περόζης Γ’ δραπέτευσε στην Κίνα, σύμφωνα με μια Σιίτικη παράδοση μια από τις κόρες του θα παντρευτεί τον Χουσείν ιμπν Αλί.

 Παραπομπές 

Πηγές
Katouzian, Homa, Iranian history and politics: The dialectic of state and society, p. 33.
The Shah-Namah of Fardusi, trans. Alexander Rogers (LPP Publication), p. 547.
Smith, Peter (2000). "Zoroastrianism". A concise encyclopedia of the Bahá'í Faith. Oxford: Oneworld Publications. p. 369. ISBN 1-85168-184-1.

Εξωτερικοί σύνδεσμοι
http://www.iranicaonline.org/articles/arab-ii
https://web.archive.org/web/20120331143212/http://www.kavehfarrokh.com/wp-content/uploads/2008/12/Decline_and_Fall_of_the_Sasanian_Empire.pdf

Κατηγορία:Πέρσες βασιλείς
Κατηγορία:Δυναστεία των Σασσανιδών
Κατηγορία:7ος αιώνας